**Dôvodová správa**

***Osobitná časť***

**K čl. I**

**K bodu 1**

V návrhu sa mení termín povinnosti predloženia akčných plánov pre všetky aglomerácie, väčšie pozemné komunikácie a pre väčšie železničné dráhy z 18. júla 2013 na 18. júla 2024. Zmena vyplýva z NARIADENIA EURÓPSKEHO PARLAMENTU A RADY (EÚ) 2019/1010 z 5. júna 2019 o zosúladení povinností podávania správ v oblasti právnych predpisov týkajúcich sa životného prostredia a o zmene nariadení Európskeho parlamentu a Rady (ES) č. 166/2006 a (EÚ) č. 995/2010, smerníc Európskeho parlamentu a Rady 2002/49/ES, 2004/35/ES, 2007/2/ES, 2009/147/ES a 2010/63/EÚ, nariadení Rady (ES) č. 338/97 a (ES) č. 2173/2005 a smernice Rady 86/278/EHS.

**K bodom 2 a 3**

Legislatívno-technická úprava.

**K bodu 4**

Návrhom zákona sa v novom paragrafe stanovuje prechodné ustanovenie, ktoré garantuje neuloženie sankcie za nesplnenie si povinnosti vypracovať a odovzdať akčný plán ochrany pred hlukom pre rok 2021 do 18. júla 2023.

**K bodu 5**

Doterajší prebratý právny akt EÚ v prílohe č. 2 zákona č. 2/2005 Z. z. sa označuje ako bod 1 a zoznam právne záväzných aktov EÚ sa dopĺňa bodom 2, ktorým je nariadenie Európskeho parlamentu a Rady (EÚ) 2019/1010 z 5. júna 2019 o zosúladení povinností podávania správ v oblasti právnych predpisov týkajúcich sa životného prostredia a o zmene nariadení Európskeho parlamentu a Rady (ES) č. 166/2006 a (EÚ) č. 995/2010, smerníc Európskeho parlamentu a Rady 2002/49/ES, 2004/35/ES, 2007/2/ES, 2009/147/ES a 2010/63/EÚ, nariadení Rady (ES) č. 338/97 a (ES) č. 2173/2005 a smernice Rady 86/278/EHS (Ú. v. EÚ L 170, 25.6.2019).

**K čl. II**

Navrhuje sa dátum nadobudnutia účinnosti zákona na 1. júna 2024.